LV Eiropas Savienības Oficiālais Vēstnesis C 291/7

Paziņojums par antidempinga procedūras atsākšanu attiecībā uz Taivānas izcelsmes plakanu nerūsējošā tērauda auksto velmējumu importu

(2016/C 291/07)

Eiropas Komisija (“Komisija”) saskaņā ar 12. pantu Padomes 2009. gada 30. novembra Regulā (EK) Nr. 1225/2009 par aizsardzību pret importu par dempinga cenām no valstīm, kas nav Eiropas Kopienas dalībvalstis (1) (“pamatregula”), ir saņēmusi pieprasījumu izmeklēt, vai antidempinga pasākumi, kuri noteikti konkrētu Taivānas izcelsmes plakanu nerūsējošā tērauda auksto velmējumu importam, ir ietekmējuši eksporta cenas, tālākpārdošanas cenas vai turpmākās pārdošanas cenas Savienībā.

1. Pieprasījums veikt atkārtotu absorbcijas izmeklēšanu

Pieprasījumu 2016. gada 28. jūnijā iesniedza European Steel Association – “Eurofer” (“pieprasījuma iesniedzējs”) to ražotāju vārdā, kuri pārstāv vairāk nekā 25 % no plakanu nerūsējošā tērauda auksto velmējumu ražošanas kopējā apjoma Savienībā.

2. Izmeklējamais ražojums

Izmeklējamais ražojums ir Taivānas izcelsmes plakani nerūsējošā tērauda velmējumi, pēc aukstās velmēšanas (aukstās presēšanas) tālāk neapstrādāti, ko patlaban klasificē ar KN kodiem 7219 31 00, 7219 32 10, 7219 32 90, 7219 33 10, 7219 33 90, 7219 34 10, 7219 34 90, 7219 35 10, 7219 35 90, 7220 20 21, 7220 20 29, 7220 20 41, 7220 20 49, 7220 20 81 un 7220 20 89 (“izmeklējamais ražojums”).

3. Spēkā esošie pasākumi

Patlaban ir spēkā galīgais antidempinga maksājums, kas noteikts ar Komisijas 2015. gada 26. augusta Īstenošanas regulu (ES) 2015/1429, ar ko nosaka galīgo antidempinga maksājumu Ķīnas Tautas Republikas un Taivānas izcelsmes plakanu nerūsējošā tērauda auksto velmējumu importam (2).

4. Pamatojums veikt atkārtotu absorbcijas izmeklēšanu

Pieprasījuma iesniedzējs ir sniedzis pietiekamus pierādījumus, ka pēc sākotnējās izmeklēšanas perioda un pirms un pēc antidempinga maksājumu noteikšanas izmeklējamā ražojuma importam eksporta cenas ir samazinājušās. Tā rezultātā mazinājās spēkā esošo pasākumu korektīvā ietekme. Pieprasījumā ietvertie pierādījumi liecina, ka cenu kritums nav skaidrojams ar izejmateriālu cenu, enerģijas izmaksu, darbaspēka izmaksu, maksājuma likmju vai valūtas maiņas kursu izmaiņām.

Tāpat pieprasījuma iesniedzējs ir sniedzis pierādījumus par to, ka izmeklējamā ražojuma imports Savienībā turpinās ievērojamos apjomos.

5. Procedūra

Pēc dalībvalstu informēšanas un paziņošanas Taivānai, konstatējusi, ka sūdzību iesniegusi Savienības ražošanas nozare vai tā iesniegta nozares vārdā un ka ir pietiekami daudz pierādījumu, kas pamato procedūras sākšanu, Komisija ar šo sāk izmeklēšanu atbilstīgi pamatregulas 12. pantam.

5.1. Atkārtota izmeklēšana, kas attiecas uz eksportētājiem un ražotājiem eksportētājiem

5.1.1. Procedūra izmeklējamo Taivānas eksportētāju un ražotāju eksportētāju atlasei

a) Atlase

Ņemot vērā, ka šajā procedūrā varētu būt iesaistīts liels skaits Taivānas (“attiecīgā valsts”) eksportētāju un ražotāju eksportētāju, un lai atkārtotu absorbcijas izmeklēšanu pabeigtu tiesību aktos noteiktajā termiņā, Komisija var ierobežot izmeklējamo eksportētāju un ražotāju eksportētāju skaitu, no pietiekama skaita veidojot izlasi (šo procesu sauc arī par “atlasi”). Atlasi veic saskaņā ar pamatregulas 17. pantu.

Lai Komisija varētu lemt, vai ir vajadzīga atlase, un vajadzības gadījumā veidot izlasi, visi ražotāji un ražotāji eksportētāji vai pārstāvji, kas darbojas to vārdā, ar šo tiek aicināti pieteikties Komisijā. Ja vien nav norādīts citādi, minētajām personām tas jāizdara 15 dienu laikā no šā paziņojuma publicēšanas Eiropas Savienības Oficiālajā Vēstnesī, sniedzot Komisijai šā paziņojuma I pielikumā noteikto informāciju par savu uzņēmumu vai uzņēmumiem. Tajā pašā termiņā minētajām personām jāinformē Komisija, vai tās pieprasa normālās vērtības pārskatīšanu saskaņā ar pamatregulas 12. panta 5. punktu. Ja atkārtotā absorbcijas izmeklēšanā tiek pārskatīta normālā vērtība, tad saskaņā ar pamatregulas 14. panta 5. punktu, kamēr atkārtotā izmeklēšana nav pabeigta, var noteikt, ka imports jāreģistrē.

Lai iegūtu informāciju, ko Komisija uzskata par vajadzīgu ražotāju un ražotāju eksportētāju atlasei, tā sazināsies arī ar attiecīgās valsts iestādēm un var sazināties ar visām zināmajām ražotāju un ražotāju eksportētāju apvienībām.

Visām ieinteresētajām personām, kuras vēlas sniegt izlases izveidei svarīgu informāciju, izņemot iepriekš pieprasīto informāciju, tas jāizdara 21 dienas laikā no šā paziņojuma publicēšanas Eiropas Savienības Oficiālajā Vēstnesī, ja vien nav norādīts citādi.

Ja ir vajadzīga izlase, tad ražotājus un ražotājus eksportētājus var atlasīt, ņemot vērā uz Savienību eksportēto lielāko reprezentatīvo apjomu, ko paredzētajā termiņā iespējams izmeklēt, ņemot vērā sākotnējās izmeklēšanas izlasi un atsevišķo pārbaudi. Visiem zināmajiem eksportētājiem un ražotājiem eksportētājiem, attiecīgās valsts iestādēm un eksportētāju un ražotāju eksportētāju apvienībām vajadzības gadījumā ar attiecīgās valsts iestāžu starpniecību Komisija paziņos, kuri uzņēmumi ir atlasīti.

Lai iegūtu informāciju, ko Komisija uzskata par vajadzīgu atkārtotai izmeklēšanai, tā nosūtīs anketas izlasē iekļautajiem ražotājiem un ražotājiem eksportētājiem, visām zināmajām ražotāju un ražotāju eksportētāju apvienībām un attiecīgās valsts iestādēm.

Visiem izlasē iekļautajiem ražotājiem un ražotājiem eksportētājiem 37 dienu laikā no dienas, kad paziņots par iekļaušanu izlasē, ja vien nav norādīts citādi, būs jāiesniedz atbildes uz anketas jautājumiem. Personām, kuras pieprasījušas normālās vērtības pārskatīšanu un atlasītas iekļaušanai izlasē, tādā pašā termiņā būs jāsniedz pilnīga informācija par normālajām vērtībām, pievienojot pienācīgi pamatotus pierādījumus.

Neskarot pamatregulas 18. panta iespējamu piemērošanu, uzņēmumus, kuri piekrituši iespējamai iekļaušanai izlasē, taču tajā nav iekļauti, uzskata par uzņēmumiem, kas sadarbojās (“neatlasītie ražotāji eksportētāji, kas sadarbojās”).

5.2. Izmeklēšana attiecībā uz nesaistītiem importētājiem (3)

Šajā atkārtotajā izmeklēšanā ir aicināti piedalīties nesaistīti importētāji, kas importē izmeklējamo ražojumu no attiecīgās valsts Savienībā.

Ņemot vērā, ka šajā procedūrā varētu būt iesaistīts liels skaits nesaistītu importētāju, un lai atkārtoto izmeklēšanu pabeigtu tiesību aktos noteiktajā termiņā, Komisija var ierobežot atkārtoti izmeklējamo nesaistīto importētāju skaitu, no pietiekama skaita nesaistīto importētāju veidojot izlasi (šo procesu sauc arī par “atlasi”). Atlasi veic saskaņā ar pamatregulas 17. pantu.

Lai Komisija varētu lemt, vai ir vajadzīga atlase, un vajadzības gadījumā veidot izlasi, visi nesaistītie importētāji vai pārstāvji, kas darbojas to vārdā, ar šo tiek aicināti pieteikties Komisijā. Ja vien nav norādīts citādi, šīm personām tas jāizdara 15 dienu laikā no šā paziņojuma publicēšanas Eiropas Savienības Oficiālajā Vēstnesī, sniedzot Komisijai šā paziņojuma II pielikumā noteikto informāciju par savu uzņēmumu vai uzņēmumiem.

Lai iegūtu informāciju, ko Komisija uzskata par vajadzīgu nesaistītu importētāju atlasei, tā var arī sazināties ar visām zināmajām importētāju apvienībām.

Visām ieinteresētajām personām, kuras vēlas sniegt izlases izveidei svarīgu informāciju, izņemot iepriekš pieprasīto informāciju, tas jāizdara 21 dienas laikā no šā paziņojuma publicēšanas Eiropas Savienības Oficiālajā Vēstnesī, ja vien nav norādīts citādi.

Ja ir vajadzīga izlase, tad importētājus var atlasīt, ņemot vērā Savienībā pārdoto izmeklējamo ražojumu lielāko reprezentatīvo apjomu, ko paredzētajā termiņā iespējams pienācīgi atkārtoti izmeklēt. Visiem zināmajiem nesaistītajiem importētājiem un importētāju apvienībām Komisija paziņos, kuri uzņēmumi ir iekļauti izlasē.

Lai iegūtu informāciju, ko Komisija uzskata par vajadzīgu atkārtotai izmeklēšanai, tā nosūtīs anketas atlasītajiem nesaistītajiem importētājiem un visām zināmajām importētāju apvienībām. Šīm personām jāiesniedz atbildes uz anketas jautājumiem 37 dienu laikā no dienas, kad paziņots par iekļaušanu izlasē, ja vien nav norādīts citādi.

5.3. Cita rakstiski sniedzama informācija

Visas ieinteresētās personas ar šo ir aicinātas, ievērojot šā paziņojuma noteikumus, darīt zināmu savu viedokli, iesniegt informāciju un sniegt pierādījumus, kas to pamato. Ja vien nav norādīts citādi, minētajai informācijai un pierādījumiem, kas to pamato, jānonāk Komisijā 37 dienu laikā no šā paziņojuma publicēšanas Eiropas Savienības Oficiālajā Vēstnesī.

5.4. Uzklausīšanas iespēja, ko nodrošina Komisijas izmeklēšanas dienesti

Visas ieinteresētās personas var pieprasīt, lai tās uzklausītu Komisijas izmeklēšanas dienesti. Uzklausīšanas pieprasījums jāiesniedz rakstiski un tajā jānorāda pieprasījuma iemesli. Pieprasījums uzklausīt par jautājumiem, kas skar izmeklēšanas sākumposmu, jāiesniedz 15 dienu laikā no šā paziņojuma publicēšanas Eiropas Savienības Oficiālajā Vēstnesī. Vēlāk uzklausīšanas pieprasījums jāiesniedz konkrētā termiņā, ko Komisija norādījusi, sazinoties ar attiecīgajām personām.

5.5. Norādes rakstisku dokumentu iesniegšanai, atbilžu uz anketas jautājumiem un sarakstes nosūtīšanai

Uz informāciju, kas tirdzniecības aizsardzības izmeklēšanu vajadzībām iesniegta Komisijai, neattiecas autortiesības. Ieinteresētajām personām, pirms tās iesniedz Komisijai informāciju un/vai datus, uz kuriem attiecas trešās personas autortiesības, no autortiesību īpašnieka ir jāprasa īpaša atļauja, kas tieši ļauj a) Komisijai šīs tirdzniecības aizsardzības procedūras vajadzībām izmantot informāciju un datus un b) sniegt informāciju un/vai datus šīs atkārtotās izmeklēšanas ieinteresētajām personām tādā veidā, kas tām ļauj izmantot tiesības uz aizstāvību.

Visi rakstiski iesniegtie dokumenti, tostarp šajā paziņojumā prasītā informācija, kā arī ieinteresēto personu atbildes uz anketas jautājumiem un sarakste, kurai lūgts saglabāt konfidencialitāti, ir ar norādi “Limited” (4).

Ieinteresētajām personām, kuras sniedz informāciju ar norādi “Limited”, saskaņā ar pamatregulas 19. panta 2. punktu jāsagatavo tās nekonfidenciāls kopsavilkums ar norādi “For inspection by interested parties”. Šiem kopsavilkumiem būtu jābūt tik detalizētiem, lai no tiem varētu pienācīgi saprast konfidenciāli iesniegtās informācijas būtību. Ja ieinteresētā persona, kas iesniedz konfidenciālu informāciju, nesagatavo tās nekonfidenciālu kopsavilkumu un neiesniedz to noteiktajā formā un kvalitātē, šādu informāciju var neņemt vērā.

Ieinteresētās personas tiek aicinātas visu informāciju un pieteikumus, tostarp skenētās pilnvaras un izziņas, iesniegt pa e-pastu, savukārt liela apjoma atbildes – CD-ROM vai DVD, ko iesniedz personīgi vai nosūtot pa pastu ar ierakstītu vēstuli. Ja ieinteresētās personas atbild pa e-pastu, tās piekrīt noteikumiem, kas piemērojami dokumentu elektroniskai iesniegšanai saskaņā ar noteikumiem dokumentā “SARAKSTE AR EIROPAS KOMISIJU TIRDZNIECĪBAS AIZSARDZĪBAS LIETĀS”, kas publicēts Tirdzniecības ģenerāldirektorāta tīmekļa vietnē: http://trade.ec.europa.eu/doclib/docs/2011/june/tradoc_148003.pdf. Ieinteresētajām personām ir jānorāda savs nosaukums/vārds, uzvārds, adrese, tālruņa numurs un derīga e-pasta adrese un ir jānodrošina, lai norādītā e-pasta adrese būtu funkcionējoša oficiāla darba e-pasta adrese un e-pasts ik dienu tiktu pārbaudīts. Kad būs iesniegta kontaktinformācija, Komisija sazināsies ar ieinteresētajām personām tikai pa e-pastu, ja vien tās nebūs nepārprotami paudušas prasību visus dokumentus no Komisijas saņemt ar citiem saziņas līdzekļiem vai ja nosūtāmā dokumenta veida dēļ tas jāsūta ar ierakstītu vēstuli. Ieinteresētās personas var iepazīties ar papildu noteikumiem un informāciju par saraksti ar Komisiju, tostarp principiem, kas piemērojami pa e-pastu sūtāmai informācijai, iepriekš minētajās instrukcijās par saziņu ar ieinteresētajām personām.

Komisijas adrese sarakstei:

European Commission Directorate-General for Trade Directorate H Office: CHAR 04/039 1049 Bruxelles/Brussel BELGIQUE/BELGIË E-pasts: TRADE-SSCR-TW-ABSORPTION@ec.europa.eu

6. Nesadarbošanās

Ja ieinteresētā persona liedz piekļuvi nepieciešamajai informācijai vai nesniedz to noteiktajā termiņā, vai ievērojami kavē izmeklēšanu, tad saskaņā ar pamatregulas 18. pantu apstiprinošus vai noraidošus konstatējumus var sagatavot, pamatojoties uz pieejamajiem faktiem.

Ja tiek konstatēts, ka ieinteresētā persona ir sniegusi nepatiesu vai maldinošu informāciju, šo informāciju var neņemt vērā un izmantot pieejamos faktus.

Ja ieinteresētā persona nesadarbojas vai sadarbojas tikai daļēji un tāpēc konstatējumi saskaņā ar pamatregulas 18. pantu ir pamatoti ar pieejamajiem faktiem, rezultāts šai personai var būt mazāk labvēlīgs nekā tad, ja tā būtu sadarbojusies.

Ja atbilde netiek sniegta elektroniskā veidā, to neuzskata par nesadarbošanos, ja ieinteresētā persona pierāda, ka atbildes sniegšana prasītajā veidā sagādātu nesamērīgu papildu apgrūtinājumu vai nesamērīgus papildu izdevumus. Ieinteresētajai personai nekavējoties jāsazinās ar Komisiju.

7. Uzklausīšanas amatpersona

Ieinteresētās personas var lūgt tirdzniecības procedūru uzklausīšanas amatpersonas iesaistīšanos. Uzklausīšanas amatpersona darbojas kā vidutājs starp ieinteresētajām personām un Komisijas izmeklēšanas dienestiem. Uzklausīšanas amatpersona izskata pieprasījumus par piekļuvi lietai, strīdus par dokumentu konfidencialitāti, pieprasījumus pagarināt termiņu un trešo personu uzklausīšanas pieprasījumus. Uzklausīšanas amatpersona var rīkot uzklausīšanu atsevišķai ieinteresētajai personai un veikt mediāciju, lai pilnībā tiktu īstenotas ieinteresētās personas tiesības uz aizstāvību.

Uzklausīšanas pieprasījums jāiesniedz uzklausīšanas amatpersonai rakstiski un tajā jānorāda pieprasījuma iemesli. Pieprasījums uzklausīt par jautājumiem, kas skar atkārtotās izmeklēšanas sākumposmu, jāiesniedz 15 dienu laikā no šā paziņojuma publicēšanas Eiropas Savienības Oficiālajā Vēstnesī. Vēlāk uzklausīšanas pieprasījums jāiesniedz konkrētā termiņā, ko Komisija norādījusi, sazinoties ar ieinteresētajām personām.

Lai tiktu pārstāvēti dažādi viedokļi un piedāvāti atspēkojoši argumenti par jautājumiem, kas cita starpā attiecas uz dempingu un kaitējumu, uzklausīšanas amatpersona nodrošinās arī iespēju piedalīties uzklausīšanā, kurā iesaistītas attiecīgās personas.

Papildu informācija un kontaktinformācija pieejama uzklausīšanas amatpersonas tīmekļa lapās Tirdzniecības ģenerāldirektorāta tīmekļa vietnē: http://ec.europa.eu/trade/trade-policy-and-you/contacts/hearing-officer/

8. Atkārtotas izmeklēšanas grafiks

Atkārtota izmeklēšana saskaņā ar pamatregulas 12. pantu tiks pabeigta deviņu mēnešu laikā no šā paziņojuma publicēšanas Eiropas Savienības Oficiālajā Vēstnesī.

9. Personas datu apstrāde

Šajā atkārtotajā izmeklēšanā iegūtos personas datus apstrādās saskaņā ar Eiropas Parlamenta un Padomes 2000. gada 18. decembra Regulu (EK) Nr. 45/2001 par fizisku personu aizsardzību attiecībā uz personas datu apstrādi Kopienas iestādēs un struktūrās un par šādu datu brīvu apriti (5).

(1) OV L 343, 22.12.2009., 51. lpp., ko aizstāj ar Eiropas Parlamenta un Padomes 2016. gada 8. jūnija Regulu (ES) 2016/1036 par aizsardzību pret subsidētu importu no valstīm, kas nav Eiropas Savienības dalībvalstis (OV L 176, 30.6.2016., 21. lpp.).

(2) OV L 224, 27.8.2015., 10. lpp.

(3) Izlasē var iekļaut tikai tādus importētājus, kas nav saistīti ar ražotājiem eksportētājiem. Importētājiem, kas ir saistīti ar ražotājiem eksportētājiem, jāaizpilda šiem ražotājiem eksportētājiem paredzētās anketas I pielikums. Saskaņā ar 127. pantu Komisijas 2015. gada 24. novembra Īstenošanas Regulā (ES) 2015/2447, ar ko paredz sīki izstrādātus noteikumus, kas vajadzīgi, lai īstenotu konkrētus noteikumus Eiropas Parlamenta un Padomes Regulā (ES) Nr. 952/2013, ar ko izveido Savienības Muitas kodeksu, divas personas uzskata par saistītām, ja: a) viena persona ir otras personas uzņēmuma amatpersona vai direktors; b) tās ir juridiski atzīti uzņēmējdarbības partneri; c) tās ir darba devējs un darba ņēmējs; d) trešai personai tieši vai netieši pieder, tā pārvalda vai tur 5 % vai vairāk no abu personu balsstiesīgajām apgrozībā esošajām akcijām vai daļām; e) viena no personām tieši vai netieši kontrolē otru; f) abas personas tieši vai netieši kontrolē trešā persona; g) kopā abas personas tieši vai netieši kontrolē trešo personu, vai h) tās ir vienas ģimenes locekļi (OV L 343, 29.12.2015., 558. lpp.). Par vienas ģimenes locekļiem uzskata tikai tādas personas, kuru starpā pastāv šādas attiecības: i) vīrs un sieva; ii) tēvs vai māte un bērns; iii) brālis un māsa vai pusbrālis un pusmāsa; iv) vectēvs vai vecāmāte un bērna bērns; v) tēva vai mātes brālis vai māsa un brāļa vai māsas bērns; vi) vīra vai sievas tēvs vai māte un znots vai vedekla; vii) svainis un svaine. Saskaņā ar 5. panta 4. punktu Eiropas Parlamenta un Padomes Regulā (ES) Nr. 952/2013, ar ko izveido Savienības Muitas kodeksu, “persona” ir fiziska persona, juridiska persona un jebkura personu apvienība, kam nav juridiskas personas statusa, bet kas saskaņā ar Savienības vai valsts tiesību aktiem ir tiesīga veikt juridiskas darbības (OV L 269, 10.10.2013., 1. lpp.).

(4) Dokumentu ar norādi “Limited” uzskata par konfidenciālu saskaņā ar 19. pantu pamatregulā un 6. pantu PTO Nolīgumā par 1994. gada GATT VI panta īstenošanu (“Antidempinga nolīgums”). Tas ir aizsargāts arī atbilstoši 4. pantam Eiropas Parlamenta un Padomes Regulā (EK) Nr. 1049/2001 (OV L 145, 31.5.2001., 43. lpp.).

(5) OV L 8, 12.1.2001., 1. lpp.

I PIELIKUMS Teksts attēlu ☐ “Limited” version (1) (Ierobežota piekļuve) ☐ Version “For inspection by interested parties” (Pieejams ieinteresētajām personām) (atzīmēt attiecīgo aili) ATKĀRTOTA ABSORBCIJAS IZMEKLĒŠANA, KAS ATTIECAS UZ ANTIDEMPINGA PASĀKUMIEM, KURI NOTEIKTI TAIVĀNAS IZCELSMES PLAKANU NERŪSĒJOŠĀ TĒRAUDA AUKSTO VELMĒJUMU IMPORTAM INFORMĀCIJA TAIVĀNAS EKSPORTĒTĀJU UN RAŽOTĀJU EKSPORTĒTĀJU ATLASEI Šī veidlapa ir paredzēta, lai palīdzētu eksportētājiem un ražotājiem eksportētājiem (2) Taivānā atbildēt uz paziņojuma par procedūras sākšanu 5.1. punktā minētajai atlasei nepieciešamās informācijas pieprasījumu. Gan informācija, kam piekļuve ierobežota, gan ieinteresētajām personām pieejamā informācija jānosūta Komisijai, kā noteikts paziņojumā par procedūras sākšanu. 1. IDENTITĀTE UN KONTAKTINFORMĀCIJA Norādiet šādu informāciju par uzņēmumu: Uzņēmuma nosaukums Adrese Kontaktpersona E-pasta adrese Tālrunis Fakss 2. APGROZĪJUMS UN PĀRDOŠANAS APJOMS Par sākotnējās izmeklēšanas periodu (“IP”) (no 2013. gada 1. janvāra līdz 2013. gada 31. decembrim) un par absorbcijas atkārtotas izmeklēšanas periodu (no 2015. gada 1. jūlija līdz 2016. gada 30. jūnijam) uzskaites valūtā norādiet uzņēmuma apgrozījumu pārdotajiem plakanajiem nerūsējošā tērauda velmējumiem, kas definēti paziņojumā par procedūras sākšanu (pārdošana eksportam uz Savienību (3), pārdošana iekšzemes tirgū un eksportam uz valstīm, kas nav Savienības dalībvalstīs, atsevišķi un kopā) un attiecīgo svaru vai apjomu. Norādiet izmantoto svara vai apjoma mērvienību un valūtu. Sākotnējās izmeklēšanas periods Absorbcijas atkārtotas izmeklēšanas periods Tonnas Vērtība uzskaites valūtā [Norādiet lietoto valūtu] Tonnas Vērtība uzskaites valūtā [Norādiet lietoto valūtu] Ražošanas apjoms Jūsu uzņēmuma ražotā izmeklējamā ražojuma tiešās pārdošanas apjoms eksportam uz Savienību (1) (uz katru no 28 dalībvalstīm atsevišķi un kopā) (1) Dokuments tikai iekšējai lietošanai. Tas ir aizsargāts atbilstoši 4. pantam Eiropas Parlamenta un Padomes Regulā (EK) Nr. 1049/2001 (OV L 145, 31.5.2001., 43. lpp.). Tas ir konfidenciāls dokuments saskaņā ar 19. pantu Eiropas parlamenta un Padomes 2016. gada 8. jūnija Regulā (ES) 2016/1036 par aizsardzību pret importu par dempinga cenām no valstīm, kas nav Eiropas Savienības dalībvalstis (OV L 176, 30.6.2016., 21. lpp.), un 6. pantu PTO Nolīgumā par 1994. gada GATT VI panta īstenošanu (“Antidempinga nolīgums”). (2) Eksportētājs ir tirgotājs vai pakalpojumu centrs, kas eksportē izmeklējamo ražojumu, kuru iegādājies no ražotāja; ražotājs eksportētājs ir izmeklējamā ražojuma ražotājs, kam ir vismaz aukstās velmēšanas iekārta un kas šo ražojumu eksportē tieši vai to pārdod eksportēšanai tirgotājam vai pakalpojumu centram. (3) Eiropas Savienības 28 dalībvalstis ir Apvienotā Karaliste, Austrija, Beļģija, Bulgārija, Čehijas Republika, Dānija, Francija, Grieķija, Horvātija, Igaunija, Itālija, Īrija, Kipra, Latvija, Lietuva, Luksemburga, Malta, Nīderlande, Polija, Portugāle, Rumānija, Slovākija, Slovēnija, Somija, Spānija, Ungārija, Vācija un Zviedrija. Teksts attēlu Sākotnējās izmeklēšanas periods Absorbcijas atkārtotas izmeklēšanas periods Tonnas Vērtība uzskaites valūtā [Norādiet lietoto valūtu] Tonnas Vērtība uzskaites valūtā [Norādiet lietoto valūtu] No trešās personas iegādātā izmeklējamā ražojuma tiešās pārdošanas apjoms eksportam uz Savienību (1) (uz katru no 28 dalībvalstīm atsevišķi un kopā) Jūsu uzņēmuma ražotā un iekšzemes tirgum paredzētā izmeklējamā ražojuma pārdošanas apjoms Taivānas tirgū No trešās personas iegādātā un iekšzemes tirgum paredzētā izmeklējamā ražojuma pārdošanas apjoms Taivānas tirgū No trešās personas iegādātā un eksportam uz Savienību paredzētā izmeklējamā ražojuma pārdošanas apjoms Taivānas tirgū Jūsu uzņēmuma ražotā un eksportam uz Savienību paredzētā izmeklējamā ražojuma pārdošanas apjoms Taivānas tirgū Jūsu uzņēmuma ražotā un eksportam uz valstīm, kas nav Savienības dalībvalstis, paredzētā izmeklējamā ražojuma pārdošanas apjoms Taivānas tirgū No trešās personas iegādātā un eksportam uz valstīm, kas nav Savienības dalībvalstis, paredzētā izmeklējamā ražojuma pārdošanas apjoms Taivānas tirgū Jūsu uzņēmuma ražotā izmeklējamā ražojuma tiešās pārdošanas apjoms eksportam uz valstīm, kas nav Savienības dalībvalstis (atsevišķi un kopā) (1) Tiešās pārdošanas apjoms eksportam uz Savienību, ko veicis pats eksportētājs / ražotājs eksportētājs vai ar to saistītā persona, ja iespējams skaidri dokumentēt, ka izmeklējamais ražojums tika eksportēts uz Savienību. 3. JŪSU UZŅĒMUMA UN SAISTĪTO UZŅĒMUMU DARBĪBAS (1) Precīzi aprakstiet uzņēmuma un visu to saistīto uzņēmumu (lūdzam norādīt tos un to saistību ar jūsu uzņēmumu) darbības, kuri iesaistīti izmeklējamā ražojuma ražošanā un/vai pārdošanā (eksportam un/vai iekšzemes tirgū). Šādas darbības varētu būt izmeklējamā ražojuma pirkšana vai ražošana uz apakšlīguma pamata vai izmeklējamā ražojuma apstrāde vai tirdzniecība. Uzņēmuma nosaukums un atrašanās vieta Darbības Saistība (1) Saskaņā ar 127. pantu Komisijas 2015. gada 24. novembra Īstenošanas regulā (ES) 2015/2447, ar ko paredz sīki izstrādātus noteikumus, kas vajadzīgi, lai īstenotu konkrētus noteikumus Eiropas Parlamenta un Padomes Regulā (ES) Nr. 952/2013, ar ko izveido Savienības Muitas kodeksu, divas personas uzskata par saistītām, ja: a) viena persona ir otras personas uzņēmuma amatpersona vai direktors; b) tās ir juridiski atzīti uzņēmējdarbības partneri; c) tās ir darba devējs un darba ņēmējs; d) trešai personai tieši vai netieši pieder, tā pārvalda vai tur 5 % vai vairāk no abu personu balsstiesīgajām apgrozībā esošajām akcijām vai daļām; e) viena no personām tieši vai netieši kontrolē otru; f) abas personas tieši vai netieši kontrolē trešā persona; g) kopā abas personas tieši vai netieši kontrolē trešo personu, vai h) tās ir vienas ģimenes locekļi (OV L 343, 29.12.2015., 558. lpp.). Par vienas ģimenes locekļiem uzskata tikai tādas personas, kuru starpā pastāv šādas attiecības: i) vīrs un sieva, ii) tēvs vai māte un bērns; iii) brālis un māsa vai pusbrālis un pusmāsa; iv) vectēvs vai vecāmāte un bērna bērns; v) tēva vai mātes brālis vai māsa un brāļa vai māsas bērns; vi) vīra vai sievas tēvs vai māte un znots vai vedekla; vii) svainis un svaine. Saskaņā ar 5. panta 4. punktu Eiropas Parlamenta un Padomes Regulā (ES) Nr. 952/2013, ar ko izveido Savienības Muitas kodeksu, “persona” ir fiziska persona, juridiska persona un jebkura personu apvienība, kam nav juridiskas personas statusa, bet kas saskaņā ar Savienības vai valsts tiesību aktiem ir tiesīga veikt juridiskas darbības (OV L 269, 10.10.2013., 1. lpp.). Teksts attēlu Norādiet jūsu uzņēmuma darbības (ražotājs, pakalpojumu centrs, vai tirgotājs) Kāda ir galvenā izejviela, ko jūsu uzņēmums izmanto izmeklējamā ražojuma ražošanai? Vai jūsu uzņēmumam ir iekārta karstā velmējuma (tostarp Nr. 1) pārveidošanai aukstajā velmējumā (piemēram, velme, Sendzimir velme)? Vai jūsu uzņēmumam ir pārvelmēšanas iekārtas (aukstā velmējuma biezuma turpmākai samazināšanai)? 4. CITA INFORMĀCIJA Lūdzam sniegt visu citu attiecīgo informāciju, kas, pēc uzņēmuma ieskata, varētu būt noderīga Komisijai, veidojot izlasi. Ja jūsu uzņēmums ir ražotājs eksportētājs, vai jūs pieprasāt, lai tiktu pārskatīta normālā vērtība? 5. APLIECINĀJUMS Sniedzot iepriekš minēto informāciju, uzņēmums piekrīt iespējamai iekļaušanai izlasē. Izlasē iekļautam uzņēmumam būs jāatbild uz anketas jautājumiem un jāpiekrīt sniegto atbilžu pārbaudei uzņēmumā. Ja uzņēmums norāda, ka nepiekrīt iespējamai iekļaušanai izlasē, tiek uzskatīts, ka tas nav sadarbojies atkārtotajā izmeklēšanā. Komisijas konstatējumi par eksportētājiem un ražotājiem eksportētājiem, kuri nesadarbojās, tiek pamatoti ar pieejamajiem faktiem, un izmeklēšanas rezultāts šim uzņēmumam var būt mazāk labvēlīgs nekā tad, ja tas būtu sadarbojies. Pilnvarotās amatpersonas paraksts: Pilnvarotās amatpersonas vārds, uzvārds un amats: Datums: